b'\n_START_ARTICLE_\nVelika ekstaza rezbarja Steinerja\n_START_SECTION_\nProdukcija\n_START_PARAGRAPH_\nFilm govori o vrhunskemu in zelo popularnemu \xc5\xa1vicarskemu skakalcu in letalcu tistega \xc4\x8dasa Walterju Steinerju, ki je sicer redno zaposlen kot rezbar. _NEWLINE_Dokumentarec je bil posnet na treh lokacijah in sicer v njegovem rojstnem kraju Wildhausu, Garmisch-Partenkirchnu in v Planici, kot osrednji lokaciji tega dokumentarca. Film je bil sprva mi\xc5\xa1ljen kot serija za nem\xc5\xa1ko televizijo, a je bil kasneje prikazan v enem kosu. Herzogov originalen re\xc5\xbeiserski rez je bil dolg 60 minut a so ga skraj\xc5\xa1ali na 45 minut, da bi ta ustrezal enournemu televizijskemu formatu. Zahteva televizije je bila da se tudi Herzog prika\xc5\xbee pred kamero, kar do takrat ni bilo v njegovi navadi.\n_START_SECTION_\nZgodba\n_START_PARAGRAPH_\nVe\xc4\x8dino filma se dogaja na in ob Letalnici bratov Gori\xc5\xa1ek na Tednu plani\xc5\xa1kih poletov 1974. Film prikazuje zakulisje dogajanja in sicer njegova razmi\xc5\xa1ljanja, pogovor Steinerja z novinarji, stik z obo\xc5\xbeevalci, podelitev medalj, njegove rekordno dolge polete s padci in njegove kritike na plani\xc5\xa1ko \xc5\xbeirijo, ki ga je kar nekajkrat spustila iz previsokega zaleta. Ti padci in svetovni rekord so ve\xc4\x8dinoma prikazani v po\xc4\x8dasnih posnetkih iz razli\xc4\x8dnih zornih kotov ob spremljavi avangardne glasbe nem\xc5\xa1ke skupine Popol Vuh.'